tomron87/hebrew-wikipedia-sentences-corpus huggingface dataset:
קמיליון - אחרונת בני מינו של רפטייל, שכמעט ונכחד בידי חוליות השמד של שאו קאהן כשמיזג בין ממלכת זאטרה לעולם החיצון.
קמיליון מודיעה לרפטייל שקאהן אחראי להכחדת הגזע שלהם, אך רפטייל נופל תחת שליטתו של קיסר העולם החיצון פעם נוספת ומפנה עורף לקמיליון.
קמיליון מנסה להתנקש בקאהן, אך נכשלת ונודדת בין הממלכות בזמן שהיא חושבת על דרכים נוספות לנקום את נקמתה.
במהלך אירועי "מורטל קומבט: ארמגדון", היא מגלה שמתרחש קרב-רב בין משתתפי הטורניר לדורותיו בפירמידה של ארגוס בממלכת אדניה, וכי קיים פרס הכוח האולטימטיבי שיוענק למנצח.
קמיליון מנסה להשיג לעצמה את הכוח ובכך למנוע אותו מקאהן, בו בזמן שהיא נוקמת את נקמתה על פעולותיו נגד בני מינה.
נוצרה מפלטת הצבעים של קיטאנה, ג'ייד ומיילינה, ולכן מחזיקה בכלי הנשק של שלושתן.
מהלכים מיוחדים: פרץ אנרגיה צהוב, צל העקרב, ארס מלמעלה, השלכת מניפה וחרבות סאי.פטליטי: בוסים מוטארו - מגזע הקנטאורים.
מחזיק בטינה רבת שנים נגד גזע השוקאן.
קיסר העולם החיצון שאו קאהן עוזר לגזע שלו להשיג נקמה בגזע השוקאן.
הוא ממנה אותו לראש צבאות השמד שלו ושולח אותו לממלכת הארץ אחרי שמחייה בה מחדש את מלכתו סינדל.
בעל כוח רב ומחזיק בזנב מתכתי חד כתער היורה פרצי אנרגיה מקצהו.
בעל חסינות מפגיעות, מאחר שהגוף שלו משקף חזרה פגיעות מטווח רחוק.
באירועי ארמגדון, מוטארו מאבד את רוב יכולותיו כשהגזע שלו מושפע מקללה בידי השוקאן, שהופכת אותם חזרה למינוטאורים דו-רגליים.
חוזר במשחק מורטל קומבט 1.
מהלכים מיוחדים: יריית אנרגיה מהזנב, תפוס והכה, טלפורטציה, שליחת זנב, השתלחות רבת עוצמה, בעיטת חמור (MKA).פטליטי: קריעת ראש.
דמויות שהוצגו במשחק "מיתולוגיות מורטל קומבט: סאב-זירו" (1997)
דמויות שחקן פוג'ין - אחד מארבעת האלים הבכירים שנשלחו בידי ריידן לשמור על קמע הכוח של שינוק, ובהמשך מצטרף לצד הטובים במלחמה נגד שינוק.
באירועי ארמגדון, פוג'ין מביע את דאגתו מטירופו של ריידן.
הוא וקונג לאו חוברים יחדיו כדי לשחרר את ריידן ואת לו קאנג לאחר שנשמותיהם הושחתו.
מחפש אחר שני האחים טייבן ודאיגון מתוך מטרה לעצור אותם במסעם נגד בלייז.
מהלכים מיוחדים: סחרור טורנדו, ריחוף היריב, נגיחת ריחוף, ברך מעופפת, בעיטת צלילה, תיעול רוח, ציקלון מנשב (MKA).פטליטי: השלת עור באמצעות רוח.
סארינה - אחת מתוך שלושת מתנקשיו האישיים של קוואן צ'י מהכת הפנאטית "אחוות הצללים", שנשלחים להרוג את סאב-זירו (בי-האן) לפני שיעשה את דרכו אליו.
סאב-זירו חס על חייה, והיא עוזרת לו להביס את קוואן צ'י.
היא מביעה בפניו את רצונה לעזוב את העולם התחתון, אך נורית בגבה בידי שינוק.
התקפה זו השמידה את הצד האנושי שבה והמהות שלה גורשה כעונש על בגידתה.
לפני הברית הקטלנית בין שאנג טסונג לקוואן צ'י, היא נמלטה מהעולם התחתון בצורתה האנושית לאחר שנים בהם עברה עינויים ופגשה בסאב-זירו הצעיר, קואיי ליאנג.
בראותו שהוא חב לה על עזרתה לאחיו, סאב-זירו הציע לה מקלט בשבט הלין קוויי.
באירועי ארמגדון, היא וסאב-זירו עורכים מסע לעולם התחתון והיא מצילה אותו לאחר התקפתם של נוב סאיבוט וסמוק.
בהמשך מאבדת את צורתה האנושית ומשתחררת מאחיזתו של קוואן צ'י.
מהלכים מיוחדים: גולגולת אש, הטלת אנקול.פטליטי: קריעת גוף על ידי אנקול והוצאת קרביים.
בוסים שינוק - אל בכיר מושחת שסר חינו לאחר שחירחר מלחמה נגד ממלכת הארץ, וביקש לשלוט בה באמצעות קמע קסם.
שינוק נקלע לעימות עם ריידן מגן הארץ, שקורע ממנו את הקמע ומגרש אותו לעולם התחתון לנצח נצחים.
שולט בעולם התחתון יחד עם משרתו, המכשף קוואן צ'י, ומקים כת פנאטית בשם "אחוות הצללים" הסוגדת לו.
קוואן צ'י שוכר את שירותיו של סאב-זירו המקורי להשיג את הקמע האבוד, וכאשר הוא מוצא אותו הוא מוסר לשינוק חיקוי בזמן שהוא שומר לעצמו את המקורי.
בעזרת בת אדניה הבוגדנית טניה וכוחותיו של קוואן צ'י, שינוק פולש לממלכת אדניה ומכריז מלחמה על האלים הבכירים, ובפרט ריידן על כך שגירש אותו.
מהלכים מיוחדים: זימון שד מהשאול, פתיחת פורטל, התחזות ללוחמים אחרים, שליחת אש מהגיהנום (MKX).פטליטי: יד מרסקת מהגיהנום.
קוואן צ'י - מכשף ונקרומנסר מהעולם התחתון, אשר עוזר לאל הבכיר המושחת שינוק.
אופורטוניסט מרושע אשר יכרות ברית עם כל מי שיעזור לו לקדם את מטרותיו.
טבעו התככני הקנה לו אויבים רבים, ביניהם סקורפיון וסאב-זירו.
שאנג טסונג מגלה לו את מיקומו של קמע הקסם של שינוק, אך הוא אינו מסוגל להשיג אותו בעצמו משום ששומרים עליו ארבעת היסודות.
לפיכך, הוא מציע לשבט הלין קוויי עזרה בהבסת שבט שיראי ריו היריב בתמורה לעזרה מאחד מלוחמיהם הגדולים ביותר, סאב-זירו.
אולם, הוא שולח גם את סקורפיון לאותה משימה בתקווה שהשניים יפגשו בקרב.
כשסאב-זירו מוצא את המפה המובילה למיקומו של הקמע, קוואן צ'י משמיד את שבט השיראי ריו.
בהמשך, קוואן צ'י נמלט מעינוייו של סקורפיון בעולם התחתון ובעזרתם של השדים דראהמין ומולוך פותח פורטל לעולם החיצון - שם נתקל בצבא הדרקון של אונאגה.
הוא כורת ברית קטלנית בינו לבין המכשף שאנג טסונג כדי להחיות את צבא הדרקון, להרוג את קיסר העולם החיצון שאו קאהן ואלוף ממלכת הארץ לו קאנג ולכבוש את ממלכות הארץ והעולם החיצון.
מהלכים מיוחדים: גולגולת אש, רקיעת גוף, קסם שחור, הטלת קללה אפלה (MKX).פטליטי: "משחקי מוחות" (שיפוד גוף היריב על ידי חרב לאחר הקרבתו מרחוק), קריעת גוף על ידי פתיחת פורטלים מנוגדים (MKX).
דמויות שהוצגו במשחק "מורטל קומבט 4" (1997)
דמויות שחקן קאי - אפרו-אמריקני וחבר לשעבר של מסדר הלוטוס הלבן, אשר פוגש בלו קאנג כאשר זה מגייס לוחמי שאולין חדשים ומאמן אותם.
במהלך המשחק הרביעי, קאי ולו קאנג מצטרפים ללוחמי אדניה במאבק נגד שינוק.
חד ומהיר כמו לו קאנג, קאי נחשב למקבילו האפרו-אמריקני.
מהלכים מיוחדים: כדור אש נופל, כדור אש עולה, אגרוף אווירי, ציקלון רגליים.פטליטי: ג'ארק - סגנו של מנהיג ארגון הפשע "הדרקון השחור".
ב"מורטל קומבט: כוחות מיוחדים", הוא ושאר חברי הארגון שוחררו ממתקן כליאה של הכוחות המיוחדים בידי קיינו, שהציע להקים מחדש את הארגון אך למעשה רצה להשתמש בהם כגורם מעכב לסוכני הכוחות המיוחדים שרדפו אחריהם, בזמן שהוא מחפש אחר ממצא ארכאולוגי.
לפי הסיפור, ג'ארק הוא האחרון מחברי הארגון לאחר מותו לכאורה של קיינו, והוא נרדף בידי סוניה בלייד בגלל פשעים נגד האנושות.
נלכד ומוצא את עצמו נלחם לצד גיבורי הארץ במטרה לעצור את כוחותיו של שינוק.
הוא מתעמת במרומי צוק עם סוניה, שמאלצת אותו לחזור למעצר, אך ג'ארק מסרב ומנסה להרגה.
ג'אקס מופיע ומפיל אותו מהצוק, וג'ארק נחשב למת.
הוא חוזר באירועי ארמגדון, ומתברר שביים את מותו כדי לצבור מספיק כוח לנקמה בזמן שערך מסעות ברחבי הממלכות.
כמי שהעתיק את מהלכיו המיוחדים מקיינו, הוא הראה את יכולותיו החדשות לקוואן צ'י, שהתפעל והציע לו להצטרף לכוחות האופל כדי להשיג את נקמתו.
מהלכים מיוחדים: כדור תותח, להב משולש, אגרוף קרקע.פטליטי: עין לייזר, קריעת לב.
רייקו - גנרל צבאותיו של שינוק, שאו קאהן ואחוות הצללים.
אחרי תבוסתו של שינוק, רייקו נעלם לתוך פורטל, ונראה כשהוא יושב בכס המלכות של שאו קאהן כשקסדתו לראשו.
באירועי ארמגדון הוא מביס את בלייז ומקבל לרשותו כוחות אשר הופכים אותו לשר מלחמה בעל פראיות בל תתואר.
מהלכים מיוחדים: זריקת שוריקן, טלפורטציה, בעיטה מסובבת.פטליטי: מטח שוריקנים.
טניה - ילידת ממלכת אדניה כמו קיטאנה, ג'ייד וריין.
מופיעה בתחילה כדמות חפה מפשע, אך היא בוחרת לשרת את צד הרעים ובוגדת בכל אלה שהכירו אותה.
היא מאפשרת לשינוק ולקוואן צ'י לפלוש לממלכתה ומנסה למשוך את לו קאנג למלכודת.
אולם, לאחר הבסתו של שינוק היא נמלטת לעולם החיצון ומשמשת כאוכפת חוק בזמן הברית הקטלנית בין שאנג טסונג לקוואן צ'י.
בסופה, טניה מצטרפת לאונאגה מלך הדרקון, שרצה למזג את ששת חלקי הקאמידוגו ולקבל כוח רב.
היא מופיעה ב"מורטל קומבט אקס" כאשר היא וריין עוזרים למיילינה להשיג מחדש את כס המלכות של העולם החיצון מידי קוטאל קאהן והבטחתה לשחרר את אדניה מהמיזוג עם העולם החיצון.
תוכנית זו נכשלת כאשר מיילינה נהרגת בידי ד'בורה.
מהלכים מיוחדים: שליחת כדור אש, בעיטות כפולות, מכת טונפה, בעיטת נגינטה וקפיצת נגינטה (MKX)פטליטי: נשיקה בוגדנית, שבירת מפרקת משולשת.
דמויות שהוצגו במשחק "מורטל קומבט: כוחות מיוחדים" (2000)
טרמור - אלמנטל נינג'ה החבר ארגון הפשע "הדרקון השחור" של קיינו ומחזיק ביכולת לשלוט ולתמרן את האדמה, ליצור לבה רותחת ורעידות אדמה.
נמלט מחזקת הכוחות המיוחדים בזמן בריחת כלא אותה תכנן קיינו, לו הוא נאמן.
קיבל פקודות לשמור על הפורטל המוביל לעולם החיצון, אך הובס לבסוף בידי ג'אקס.
מהלכים מיוחדים: הפלת סלעים, מקלחת סלעים, רעידת אדמה, זריקת סלעים, אגרוף סלעי.פטליטי: מחיצה בין שני משקעי סלע גדולים (MKX).
דמויות שהוצגו במשחק "מורטל קומבט: ברית קטלנית" (2002)
דמויות חוזרות: קונג לאו, ג'וני קייג', סוניה בלייד, ג'אקס, קיטאנה, ריידן, שאנג טסונג, קוואן צ'י, קיינו, סקורפיון, סאב-זירו, רפטייל, סיירקס, סקטור ונוב סאיבוט.דמויות חדשות: בו ראי צ'ו, לי מיי, קנשי, פרוסט, מוקאפ, מבאדו, ניטארה, דראהמין, סו האו, סארינה ובלייז.בוס: מולוך.
מלכודות מוות: "אמבטיית החומצה" (גרסה תלת־ממדית לרקע "בריכת המוות" מהמשחק השני).
דמויות שחקן בו ראי צ'ו - תושב כבד גוף וצוהל של העולם החיצון אשר אימן במשך הדורות לוחמים רבים, ביניהם לו קאנג.
מעולם לא השתתף בטורניר מורטל קומבט משום שהדבר אומר שעליו להתחרות בשם העולם החיצון והקיסר האכזרי שאו קאהן.
כאשר בו ראי צ'ו שומע שלו קאנג נרצח בידי הברית הקטלנית בין שאנג טסונג לקואן צ'י, הוא לוקח את קונג לאו תחת חסותו.
בזמן שלוחמי הארץ מתכוננים למתקפה חזיתית, בו ראי צ'ו בוחר בהסתננות חשאית לארמון הקיסר ונמלט עם גופתה של לי מיי.
בוחר לסגת למקום מבטחים מאשר להצטרף למתקפה.
דמותו של בו ראי צ'ו משמשת כאתנחתא קומית, ושם הדמות הוא משחק מילים למונח "borracho" (שיכור בספרדית).
לרוב נמצא במצב של שכרות ונושא נאד המכיל אלכוהול.
מהלכי הלחימה שלו כוללים סגנון אגרוף שיכור ופעולות וולגריות כמו הקאה שגורמת ליריביו להחליק.
מהלכים מיוחדים: שלולית קיא, רקיעת סומו, הטחת בטן, היפוכי קוף.פטליטי: הטחת גוף, יריקת אש אלכוהול, נפיחת אש.
קנשי - קנשי טאקהאשי הוא אמן חרבות נודד ממוצא אסייתי-אירופאי שחיפש במשך כל חייו בממלכת הארץ אחר תחרות הראויה לכישוריו, ומסוגל לנצח את יריביו רק כדי לנפח את גאוותו.
המכשף שאנג טסונג הערים עליו בחשיפתה של חרב רבת עוצמה שתתאים לכישוריו בתחתיתו של באר, אך קנשי נאגף בנשמות לוחמים מתים אשר עיוורו אותו.
שאנג טסונג שאב לעצמו את הנשמות התועות והשאיר את קנשי למות בתוככי הקבר.
אולם, החרב אכן הייתה קיימת ומשכה את תשומת ליבו.
היא עזרה לו לצאת מהקבר וגילתה לו את מקורותיה - שהייתה שייכת לשושלת אנשי חרבות מהם הגיע קנשי, וכי הקבר הוא מקום מנוחתם הקדוש - נשמות אשר נגנבו בידי שאנג טסונג.
במשך עשור, קנשי למד לחדד את חושיו וחיפש אחר האיש אשר בגד בו וחילל את קדושת אבותיו.
יכולותיו המיוחדות של קנשי משכו בסופו של דבר את תשומת הלב של סוניה בלייד וג'אקס, שחיפשו לוחמים בעלי כישורים מיוחדים להצטרף לשורותיהם.
במסעו לעולם החיצון, קנשי מוצא את ארמאק ושובר את אחיזתו של שאו קאהן בו.
כאות הוקרה, ארמאק מעורר את יכולותיו הטלקינטיות הרדומות של קנשי ומלמד אותו כיצד לחוש באנשים סביבו.
בזמן הברית הקטלנית, הוא נאלץ להתעמת עם מנהיג הדרקון האדום מבאדו, שמביס אותו ומשאיר אותו למות.
הוא נמצא בידי סאב-זירו, שמרפא אותו ונעשה חברו.
אחרי מותו של שאנג טסונג בידי אונאגה מלך הדרקון, קנשי חש שנשמות אבותיו חוזרות לחרב ובכך מסעו לנקמה הושלם.
הוא חוזר לממלכת הארץ ותחת הדרכתה של חרב אבותיו צד אחר לוחמים מושחתים.
מהלכים מיוחדים: נגיחה טלקינטית, הטחה טלקינטית, דחיפה טלקינטית, סיחרור טלקינטי.פטליטי: עיוות גוף טלקינטי (MK9), קיצוץ קינטי בידי קטאנה (MKX).
פרוסט - פרוסט התגלתה בידי סאב-זירו, שלקח אותה תחת חסותו ואימן אותה.
הוא חש בחוזקתה אך גם בכושר השיפוט הירוד שלה ואינו מצליח להקנות לה ערכי ענווה.
מתברר כי היא רצתה להפוך לגרנדמסטר של שבט הלין קוויי, ולכן היא מקפיאה את סאב-זירו וגונבת את מדליון הדרקון, קמע השבט שמגביר את כוחותיו.
אולם, אין לה את המשמעת הנחוצה לשלוט במדליון.
היא חוזרת למקדש הלין קוויי בממלכת הארץ מתוך מטרה להרוג את סאב-זירו בלבד, אך מחסלת את כל חברי השבט לאחר שהיא הוזה לחשוב שסאב-זירו נמצא בכל מקום.
סאב-זירו מוצא אותה ומקפיא אותה בשנית, ומניח את גופתה הקפואה במעמקי המקדש.
באירועי ארמגדון, טייבן מוצא אותה ומשחרר אותה מכלאה.
היא טועה לחשוב שמדובר בסאב-זירו ונלחמת בו.
באירועי "מורטל קומבט אקס", היא אורבת לסקורפיון כשהוא מבקש לכונן שלום עם סאב-זירו בשם שבטיהם, ותוקפת אותם אך מוקפאת.
במשחק "מורטל קומבט 11", פרוסט חוברת לכוחותיה של קרוניקה והופכת לקיבורגית הראשונה של שבט לין קוויי ולסגניתו של סקטור.
היא מאמינה שסאב-זירו מוביל את השבט בדרך לא נכונה לאחר שכרת ברית עם שבט השיראי ריו.
מהלכים מיוחדים: החלקה, קרח קרקעי, הקפאת קרקע, שלולית קרח.פטליטי: קידוח איברים ופיצוץ מקפיא פנימי, הקפאה מלאה וקריעת עמוד שדרה (MKX).
מבאדו - מנהיג "הדרקון האדום", ארגון פשע יריב של "הדרקון השחור" ששם לעצמו מטרה להשמיד אותו.
מחליט להפעיל מניפולציה על הכוחות המיוחדים לתועלתם.
למטרה זו הוא שולח את חיילו סו האו להסתנן לסוכנות החקירות ולעזור להם למצוא את חברי "הדרקון השחור" הנותרים.
נשכר בידי הברית הקטלנית כדי להדוף את קנשי בתמורה לתפיסתו של קיינו, אחרון חברי "הדרקון השחור".
נכנס ליריבות עם קאבאל, הביס אותו בקרב וגנב את חרבות הקרס שלו.
הוא מאתר את קנשי, מביס אותו בקרב ומותיר אותו למות.
קאבאל חוזר באירועי "מורטל קומבט: הטעיה" לאחר שנרפא בידי האביק, ומחזיר לרשותו את חרבות הקרס שלו אחרי שניצח בקרב חוזר נגדו.
במצב הקונקווסט ב"ארמגדון", מבאדו מצטווה בידי דאיגון להרוג את אחיו טייבן, אך הוא נכשל ומפסיד לקאבאל בקרב האחרון.
הוא הורג את עצמו, וקאבאל מחזיק את ראשו הערוף כאות לעליונותו של "הדרקון השחור" על "הדרקון האדום".
מהלכים מיוחדים: הטלת קרסי תלייה, קרס מעופפת.פטליטי: דראהמין - שד גרוטסקי משבט האוני השוכן במישור החמישי של העולם התחתון.
מחזיק באלת קוצים המקובעת לזרועו הימנית ועוטה מסיכה מיסטית מוזרה לראשו, אשר שומרת עליו מפני זעם רצחני ובלתי נשלט.
לפני עידנים, דראהמין היה שר מלחמה אכזר מהעולם החיצון אשר הוגלה לעולם התחתון, שבו נשמתו וגופו עברו עינויים נצחיים.
הוא ומולוך - חברו משבט האוני - הופכים לבני ברית ובמהלך הברית הקטלנית, שאנג טסונג חושש מבגידתו של קואן צ'י ושוכר את שירותם של דראהמין ומולוך להגן עליו.
מהלכים מיוחדים: צבא של זבובים.פטליטי: סו האו - חבר מונגולי של כנופיית "הדרקון האדום", בעל שיפורים קיברנטיים.
מקבל פקודה ממבאדו להסתנן למפקדת הכוחות המיוחדים ולעזור להם בהבסת כנופיית "הדרקון השחור" היריבה.
מבצע את הפקודות ללא היסוס ועוזר לכוחות המיוחדים במשך שנים עד לחיסול כללי של כנופיית "הדרקון השחור" בעקבות מותו של ג'ארק.
לפני שנמלט, סו האו מפעיל פצצה גרעינית במפקדת הסוכנות לחקירות העולם החיצון, ובכך משמיד את יכולותיה של היחידה להתנייד בין הממלכות.
תחת פקודותיו של קואן צ'י, מבאדו שולח את סו האו להרוג את שאנג טסונג, אך ג'אקס עוצר בעדו והורג אותו.
דמותו נקראה במקור "קובלאי חאן" ותוארה כמקבילתו הרעה של ג'אקס, לאחר שנעשו בו ניסויים בידי הצבא הסיני.
מהלכים מיוחדים: מחיאת כף רועמת, הסתערות, קריסטל לייזר.פטליטי: לייזר חזה.
לי מיי - הופיעה לראשונה במהלך הברית הקטלנית כתחליף למיילינה נושאת חרבות הסאי.
הכפר שלה שועבד כדי לעזור בבניית ארמונו של שאנג טסונג מסביב לבאר הנשמות.
היא תוקפת את קיינו ובכך מושכת את תשומת ליבו של קואן צ'י, שמבטיח לשחרר אותה משעבוד אם תנצח בטורניר.
בזמן זה היא מתחברת לשוג'ינקו, שנלכד בידי קיינו במסעו לחיפוש אחר חלקי הקאמידוגו.
שוג'ינקו מציע לאמן אותה, אף על פי שהוא חושב שסיכוייה לנצח בטורניר נמוכים.
בהמשך מותקפת בידי דראהמין ומולוך, שכרתו ברית עם שאנג טסונג.
זוכה לבסוף בטורניר וכ"פרס" על ניצחונה נלכדת בידי קואן צ'י בתוך אחת מגופות חייליו של אונאגה.
ניצלת מגורל זה בידי בו ראי צ'ו ב"מורטל קומבט: הטעיה" אך תהליך זה מצליח חלקית משום שהיא מקבלת כמה אספקטים מהלוחמים המתים ומרצונה החופשי הופכת למלכתו של אונאגה.
נהרגת בידי הוטארו במהלך אירועי ארמגדון בקרב הסופי בין כוחות האור לחושך.
מהלכים מיוחדים: אגרופים מעופפים, סיחרור קרניבל, זעם מעופף, בעיטת עקבים.פטליטי: בעיטות קטלניות.
ניטארה - ערפדה בעלת כנפי עטלף שמחפשת הרבה שנים אחר כדור מסתורי שקושר את ממלכתה עם העולם החיצון.
אולם, היא לא יכלה להשיג ידה עליו ולכן הערימה על סיירקס מהסוכנות לחקירות העולם החיצון שישיג בשבילה את הכדור.
עם השלמת משימתה היא מבקשת לשמור על יציבותה הרעועה של ממלכתה.
באירועי ארמגדון מתחיל רצח עם בממלכתה, וניטארה נשלחת על ידי בכירי עמה למכתש בממלכת אדניה בו מצוי מקור כוח אשר ישמיד את חרבו של הרוצח.
במסעה לשם היא נתקלת בשדה אשרה, המחזיקה בחרב.
כדי להגן על בני עמה, ניטארה מושכת את אשרה אל מחוץ לגבולות הממלכה וממשיכה במסעה לאדניה.
מהלכים מיוחדים: פטליטי: דמויות חבויות בלייז - אלמנטל הנמצא באמצעו של קווסט כאשר הוא מותקף בידי כת עתיקה.
אותה קבוצה של אנשים קדושים עדיין משרתים את אונאגה מלך הדרקון המת.
הם לוכדים את בלייז ומאלצים אותו לשמור על ביצת הדרקון עד אשר תבקע.
נאמר כי בלייז נוצר כדי להשגיח על כל כוחותיהם של הלוחמים מכל הממלכות, אך הוא גילה שבזמן היעדרו מספר הלוחמים גדל לאין שיעור וצמד האחים טייבן ודאיגון חזרו מחדש לחיים.
עקב כך, הוא מתכנן להפגיש בין כל הלוחמים בקרב אחד אחרון, שבו פעולותיהם של האחים יקבעו את גורלם ואת אירועי ארמגדון.
הוא מובס בידי שאו קאהן, מה שמתחיל את הארמגדון ומקצה לכל דמות ודמות מעט מכוחו העצום של בלייז.
בלייז הופיע לראשונה כדמות בוערת חסרת שם על גשר ברקע המרוחק של זירת הבור במשחק "מורטל קומבט II".
מהלכים מיוחדים: כדור אש, אפרקאט אשפטליטי: מוקאפ - דמות לכידת תנועה אשר הופיעה במקור כבדיחה פנימית ואשר היה לה ידע נרחב באמנויות לחימה.
לפי ביוגרפיית המשחק, מוקאפ הוא מורה לאמנויות לחימה מצפון שיקגו אשר תמיד מוצא את עצמו נלחם בקרבות פשוט מפני שנמצא במקום הלא נכון בזמן הלא נכון.
נקרא על ידי ג'וני קייג' לבצע עבודות לכידת תנועה בסרטו החדש והוטס להוליווד.
במהלך הברית הקטלנית קיבל לרשותו כוחות טלקינזיס, אך לא הוסבר כיצד קיבל אותם.
אף על פי שנלחם לצד הטובים, אין לדמותו השפעה על הסיפור הכללי.
שם הדמות הוא קיצור למילה האנגלית Motion Capture (לכידת תנועה), המכשירים בהם משתמשים שחקנים כדי ללכוד תנועות והבעות פנים של דמויות ממוחשבות.
דמותו משמשת כמחווה למעצב הגרפי קרלוס פזינה מהחברה המפתחת מידוויי גיימס, אשר גילם את דמותו של ריידן במשחקים המוקדמים וסיפק לכידת תנועה לרוב הדמויות במשחקי התלת-ממד המאוחרים.
מהלכים מיוחדים: פטליטי: בוס מולוך - משמיד ענק ממדים מגזע האוני, כחול-עור ובעל גבנון.
המכשף קואן צ'י מציע לו ולדראהמין לשחרר אותם מהעולם התחתון אם יגנו עליו מפני סקורפיון, אך הוא נוטש אותם ונמלט לעולם החיצון.
אחרי שהברית הקטלנית הורגת את שאו קאהן ולו קאנג, שאנג טסונג עושה עסקה עם שני האונים מאחורי גבו של קואן צ'י, ומבטיח להם נקמה בקואן צ'י על פעולותיו.
בסוף אירועי ארמגדון, מולוך משמיד את הפירמידה של ארגוס בממלכת אדניה והופך אותה לשיממון, אך בעשותו זאת הוא נתקע בממלכה משום שהשמיד גם את הפורטלים המובילים אליה.
מהלכים מיוחדים: כדור כוח, הסתערות, חבטה קרקעית, נשיפה שואבת.
דמויות שהוצגו במשחק "מורטל קומבט: הטעיה" (2004)
דמויות חוזרות: לו קאנג, נייטוולף, קנשי, ריידן, בו ראי צ'ו, לי מיי, סאב-זירו, סינדל, מילינה, ג'ייד, טניה, באראקה, קאבאל, סקורפיון, ארמאק ונוב-סמוק.דמויות חדשות: שוג'ינקו, אשרה, דאירו, דאריוס, האביק, הוטארו, קוברה וקירה.בוס: אונאגה.דמויות נוספות (Unchained): ג'אקס, קיטאנה, שאו קאהן, גורו, בלייז ופרוסט.
דמויות שחקן שוג'ינקו - הפרוטגוניסט הראשי בקווסט הפנימי של המשחק "מורטל קומבט: הטעיה" (תרגום השם "שוג'ינקו" ביפנית הוא פשוטו כמשמעו פרוטגוניסט), אותו אימן מאסטר בו ראי צ'ו באמנות הקרב.
הוא נתקל בדמאשי, שטוען שהוא שליחם של האלים הבכירים ואומר לו לצאת למסע לאיתור חלקי הקאמידוגו בשש הממלכות.
כדי להבטיח ששוג'ינקו יעשה כמצוותו, דמאשי מעניק לו את היכולת לשאוב כישורי לחימה מלוחמים אחרים.
משימתו לאיתור חלקי הקאמידוגו אורכת כארבעים שנים, שלאחריהם מתגלה דמאשי בדמותו האמיתית כאונאגה, מלך הדרקון.
בראותו מה עשה, שוג'ינקו לוקח אחריות למעשיו ונשבע להשמיד את אונאגה, בהאמינו כי הוא היחיד המסוגל לעשות זאת.
לאחר הבסתו של מלך הדרקון, שוג'ינקו נודע כגיבור העולם החיצון.
מעט לאחר מכן, הוא מאפשר לעצמו להילכד בידי מיילינה כדי להתקרב לשאו קאהן, אונאגה, שאנג טסונג וקואן צ'י.
אולם, ריידן מאשים אותו ביהירות ותאוותו לתהילה בתחייתו מחדש של אונאגה והורג אותו.
בזמן יציאת המשחק, מפתח המשחק אד בון קרא לדמותו "לו קאנג של הדור הבא", אך היא ספגה ביקורות שליליות בשל היותו נאיבי וכי מהלכיו המיוחדים לחקות אמנויות לחימה של לוחמים אחרים מדמים אותו לשאנג טסונג.
מהלכים מיוחדים: פיצוץ קרח, בעיטת מספריים הפוכה, בעיטות אופניים, הטלת צלצל, נגיחה טלקינטית.פטליטי: הוצאת קרביים בסגנון שאולין, תלישת ידיים.
הוטארו - גנרל גדול מידות ומאיים מממלכת הסדר סאידו, אשר נשבע לשמור על החוק והסדר בכל האמצעים הדרושים - גם אם זה אומר לחבור לאונאגה מלך הדרקון.
עמדתו היא נטרלית משום שהוא שומר חוק וסדר עבור הדרגים הגבוהים בלי קשר לכוונותיהם, טובות או רעות.
שוג'ינקו מבקש את עזרתו והוא עושה את דרכו לעולם החיצון כדי לשחרר עיר בצורה מצבאו הטארקטני של שאו קאהן.
אולם, כאשר שוג'ינקו חוזר לסאידו בשביל לבקש ממנו מטלה נוספת, הוטארו עוצר אותו בשל הפרת עוצר.
שוג'ינקו מזדקן מאוד במהלך שנות מאסרו.
הוא משתחרר בידי דאירו, שהורג את שני השומרים על כלאו בטרם נעלם.
הוטארו מאשים את שוג'ינקו בהריגתם ומזמן אותו לקרב, בו הוא מפסיד.
שנים לאחר מכן, כוחותיו של הוטארו נתונים לשליטתו של אונאגה, אותו מאמין הוטארו כמשליט סדר.
דמויות שהוצגו במשחק "מורטל קומבט: ארמגדון" (2006)
דמויות שהוצגו במשחק "מורטל קומבט נגד יקום DC" (2008)
דמויות מורטל קומבט:לו קאנג, סוניה בלייד, ג'אקס, ריידן, קיטאנה, שאנג טסונג, קיינו, באראקה, סקורפיון, סאב-זירו.
דמויות יקום DC:סופרמן, באטמן, גרין לנטרן, וונדר וומן, פלאש, קפטן מארוול, לקס לות'ר, הג'וקר, קאטוומן, דארקסייד ודת'סטרוק.
דמויות שהוצגו במשחק "מורטל קומבט" (2011)
דמויות חוזרות: לו קאנג, קונג לאו, ג'וני קייג', סוניה בלייד, ג'אקס, סטרייקר, נייטוולף, ריידן, סאב זירו, סמוק, קאבאל, קיטאנה, מילינה, ג'ייד, שאנג טסונג, סינדל, באראקה, שיבה, קיינו, סקורפיון, רפטייל, ארמאק, נוב סאיבוט, סקטור, סיירקס (קיברנטיים).דמויות להורדה: פרדי קרוגר, קרייטוס, ריין, קנשי טקהשי.
בוסים: שאנג טסונג, קינטארו, שאו קאהן.בוסים סודיים: רפטייל, ג'ייד, סמוק, נוב סאיבוט (גרסאות קלאסיות).דמויות במגדל האתגרים: גורו, רפטייל וסקארלט קיברנטיים, ג'וני קייג' ללא עור, סקורפיון מהגיהנום.
דמויות בגרסת הסיפור: סיירקס וסקטור אנושיים.
דמויות שהוצגו במשחק "מורטל קומבט X" (2015)
יריב סודי: רפטייל (קלאסי, MK4).דמויות פרס: שאו קהן, דרקונים שחורים- קבאל, קיינו, טרמור.
דמויות שהוצגו במשחק "מורטל קומבט 11" (2019)
Kombat Pack 2: מילינה, ריין, ג'ון רמבו.
דמויות במשחק "מורטל קומבט 1" (2023)
דמויות חוזרות: סוניה, ריידן, לו קאנג, קיינו, ג'וני קייג', סקורפיון (קוואיי ליאנג), סאב זירו (בי האן), שנג טסונג, מילנה, קיטנה, ג'קס, קונג לאו, סמוק, טניה, לי מיי, קוואן צ'י, שאו קהאן, סינדל, מוטרו.
דמויות אורח מקומיקס: פיסמייקר, אומני-מן, הומלנדר.
מורטל קומבט הוא סרט קולנוע אמריקאי משנת 2021 מסוגת אמנויות לחימה ופנטזיה.
הסרט בוים על ידי סיימון מק'קויד על פי תסריט של גרג רוסו ודייב קלאהם וסיפור מאת אורן עוזיאל וגרג רוסו.
הסרט נפתח ביפן העתיקה של המאה ה-17, שם המתנקש הסיני בי-האן רוצח את משפחתו של הנזו הסאשי, לוחם נינג'ה דגול ואחד מאלופי כדור הארץ.
הסאשי מביס את משרתיו של בי-האן באמצעות קונאי אך בי-האן הורג אותו.
הסאשי מת ונשלח לממלכת השאול ונשבע לנקום בבי-האן.
אחרי הקרב מופיע אל הרעם ומגן ממלכת כדור הארץ, ריידן, ומציל את בתו הקטנה של הסאשי, ששרדה את הטבח.
בימינו אנו, בקרוב עתיד להתקיים טורניר מורטל קומבט.
בתשעת הטורנירים הקודמים ניצחו אלופי ממלכת העולם החיצון, ואם ינצחו גם בטורניר זה, יוכל שאו קאהן, קיסר ממלכת העולם החיצון, לפלוש לממלכת כדור הארץ ולכבוש אותו.
נבואה עתיקה אומרת שצאצא לשושלת של הנזו הסאשי יאחד את אלופי ממלכת כדור הארץ וימנע מאלופי ממלכת העולם החיצון לנצח בו.
הנבואה מגיע גם לאוזני שאו קאהן, ששולח את משרתו שאנג טסונג לחסל את צאצאי הסאשי ואת אלופי ממלכת כדור הארץ כדי למנוע מהנבואה להתגשם.
בימינו אנו, קול יאנג הוא איש משפחה ולוחם MMA שנמצא בתקופה רעה בקריירה.
אחרי הפסד, חייל בכוחות המיוחדים בשם ג'קס בריגס שואל את קול לגבי סימן של דרקון הצרוב על חזהו.
מאוחר יותר סאב זירו (בי-האן) מנסה להתנקש בקול ומשפחתו, אך ג'קס מציל אותם ונלחם מול סאב זירו בשעה שהם בורחים.
סאב זירו מקפיא וכורת את זרועותיו של ג'קס ומשאיר אותו פצוע אנושות.
קול מגיע לביתה של חיילת של בריגס, בשם סוניה בלייד.
סוניה מספרת לו שהסימן על חזהו קשור לטורניר אמנויות לחימה בשם "מורטל קומבט", שיקבע את עתיד כדור הארץ.
בביתה נמצא קשור קיינו, פושע גס רוח בסינדיקט הדרקון השחור, שגם לו יש את סימן הדרקון.
שאנג טסונג, מכשף רשע בשירות שאו קאהן, שולח את רפטייל לחסלם, אך הוא נהרג בידי קיינו.
סוניה משלמת לקיינו שיוביל אותם למקדש של ריידן, במטרה לקבל תשובות.
אחרי שהם מגיעים בטיסה למדבר שבו נמצא המקדש הם פוגשים בלו קאנג, נזיר שאולין ואמן לחימה שאומן על ידי ריידן.
הוא לוקח אותם למקדש ושם ריידן מסביר להם על טורניר מורטל קומבט ומגלה לקול שהוא נצר לשושלת של הנזו הסאשי, ושממנו הוא ירש את הסימן.
במקדש הם מוצאים את ג'קס מקבל טיפול רפואי עם זרועות ביוניות שהושתלו על גדמי זרועותיו.
אליהם מצטרף לוחם קונג פו בשם קונג לאו.
ריידן מאמן אותם ומסביר להם שבכל לוחם נבחר עם סימן הדרקון חבוי כוח מיוחד הנקרא "ארקנה" ושהוא מתגלה במצב לחץ אינטנסיבי ושעל כל לוחם לגלות את הארקנה שלו.
לו קאנג שולט באש ואילו קונג לאו שולט בכובע חד כתער המשמש כמסור.
קול נכשל באימוניו ומגורש על ידי ריידן המאוכזב.
קיינו מגלה את הארקנה שלו, יריית לייזר מעינו.
קאבאל, פושע ושותף לשעבר של קיינו, משחד את קיינו לאפשר למתנקשים של שאנג טסונג גישה למקדש, ואלה תוקפים את הלוחמים.
קונג לאו מחסל את ניטרה אך נהרג בידי שאנג טסונג.
בינתיים, גורו נשלח להתנקש בקול ומשפחתו, אך קול מצליח להרוג אותו באמצעות הארקנה שלו: חליפת שריון וכלי נשק המשלבים אלות אמה וסכינים.
ריידן מתרצה ומקבל בחזרה את קול והם מחליטים לנקוט באסטרטגיית הפרד ומשול כדי להביס את המתנקשים של שאנג טסונג.
ריידן נותן לקול את הקונאי של הנזו הסאשי ואומר לו שאם ישחרר את הסאשי הוא יילחם לצידו.
לו קאנג מחסל את קאבאל, ג'קס מציל את סוניה ומחסל את רייקו תוך שדרוג זרועותיו באמצעות הארקנה, סוניה בלייד מחסלת את קיינו ולוקחת ממנו את סימן הדרקון ולאחר מכן מחסלת את מילינה, שנלחמת בקול, באמצעות הארקנה שלה: יריית מטח עיגולי אנרגיה ורודים.
סאב-זירו חוטף את משפחתו של קול, מקפיא אותם ומפתה את קול להילחם מולו.
הוא מביס את קול ומתכונן להרוג אותו, אך קול - באמצעות דימום עצמי על להב הקונאי המקורי של הנזו הסאשי - מזמן את רוחו של הסאשי, עתה סמוראי רפאים בשם סקורפיון.
סקורפיון מציל את קול ושניהם נלחמים בסאב-זירו ומביסים אותו.
סקורפיון יורה על סאב-זירו את צלצל הקונאי ואז שורף אותו למוות, בדומה למהלך הסיום שלו ממשחקי הווידאו.
הוא מפשיר את משפחתו של קול, מבקש ממנו שיידאג לצאצאיו ונפרד ממנו.
ריידן, לו קאנג, סוניה וג'קס חוגגים את הניצחון ומתחילים בחיפוש אחר אלופים נוספים, כאשר קול הולך להוליווד לגייס את כוכב הקולנוע ואמנויות הלחימה ג'וני קייג'.
לואיס טאן - קול יאנג, דמות מקורית של מתאבק MMA שנכתבה לסרט.
ג'סיקה מקנמה - סוניה בלייד, לוחמת בכוחות המיוחדים
ג'וש לוסון - קיינו, פושע ציני וגס רוח
ג'ו טסלים - בי-האן/סאב זירו
מיכד ברוקס - ג'קסון "ג'קס" בריגס, לוחם בכוחות המיוחדים
מטילדה קימבר - אמילי יאנג, בתו של קול
לורה ברנט - אליסון יאנג
טדאנובו אסאנו - ריידן, אל ומגן ממלכת כדור הארץ
הירויוקי סנאדה - הנזו הסאשי/סקורפיון
צ'ין האן - שאנג טסונג, מכשף רשע
לודי לין - ליו קאנג, לוחם שאולין
מקס הואנג - קונג לאו, לוחם קונג פו
אנגוס סמפסון - גורו (דיבוב)
לפי אד בון, אחד המפתחים הראשיים של המשחק ואחד משני היוצרים של המשחק הראשון בסדרת מורטל קומבט שיצא בשנת 1992, מהשקת המשחק עד אוקטובר 2020 נמכרו למעלה מ-8 מיליון עותקים של המשחק.
המשחק זכה לביקורות חיוביות על המשחקיות, הגרפיקה והסיפור.
גרסה נוספת של המשחק אשר נקראת "מורטל קומבט 11: אולטימטיבי" ("Mortal Kombat 11 Ultimate") יצאה ב-17 בנובמבר 2020 אשר כוללת את המשחק עצמו וכלל ההרחבות והתוכן להורדה שיצא לאור, בנוסף לשלוש דמויות חדשות.
בשל האלימות הרבה במשחק, מורטל קומבט 11 נאסר למכירה באוקראינה, אינדונזיה, הרפובליקה העממית של סין, ויפן.
בדומה לשני המשחקים הקודמים בסדרה, מורטל קומבט 11 הוא משחק לחימה דו-ממדי, אולם הדמויות בו מעוצבות בגרפיקת תלת-ממד.
משחקים מהסוג הזה נקראים גם משחקי תלת-ממד מדומה .
במשחק זה כמו בשאר המשחקים בסדרה כל דמות היא ייחודית ויש לה מהלכים מיוחדים שייחודים רק לה.
אם השחקן מנצח הוא יכול לסיים את יריבו במספר דרכים כאשר במשחק הזה יש לשחקן שמנצח אפשרות לבחור באחד ממהלכי הסיום הבאים: פטליטי (Fatality), ברוטליטי (Brutality) או מהלך ידידות (Friendship) כאשר לכל דמות במשחק יש שני מהלכי פטליטי שונים ולפחות שש מהלכי ברוטליטי שונים שייחודיים רק לה.
המכניקה במשחק שונה מהמכניקה של כל שאר המשחקים בסדרה והיא כוללת שני סוגי מהלכים שלא היו קיימים במשחקים הקודמים בסדרה: הסוג הראשון של המהלכים שנוספו במשחק הוא מהלכי ה-Krushing Blows לכל דמות יש את ה-Krushing Blows שייחודיים רק לה.
כדי להשתמש במהלך מהסוג הזה השחקן צריך למלא דרישות מסוימות כאשר הוא מבצע מהלך מסוים לדוגמה: לבצע את אותו מהלך מספר פעמים, לפגוע ביריבו ממרחק מסוים עם המהלך, או לבצע את המהלך כמה פעמים ברצף בדומה למרבית מהלכי הברוטליטי במשחקים הקודמים.
חלק מהמהלכים האלה דורשים מהשחקן לעמוד ביותר מתנאי אחד.
הסוג השני של מהלכים שנוספו במשחק הזה הוא מהלכי ה-Fatal Blows לכל דמות במשחק יש מהלך Fatal Blow ייחודי.
בדומה למהלכי ה-X-ray שהוצגו במשחק הקודם בסדרה, מורטל קומבט X גם מהלכי ה-Fatal Blows מורידים לשחקן היריב כמות גדולה של נקודות חיים אבל בניגוד אליהם השחקן יכול להשתמש ב-Fatal Blow רק כאשר מד החיים שלו יורד מתחת ל-30%.
אפשר להשתמש במהלך רק פעם אחת בכל משחק, אם המהלך מחטיא את היריב או שהיריב הצליח להתגונן מהמהלך אפשר לנסות לבצע אותו שנית, אולם רק לאחר מספר שניות.
במשחק הזה גם חזרה האפשרות לבצע Mercy (רחמים) השחקן שנצח במשחק יכול להשתמש ב-Mercy בסיום המשחק רק אם הוא לא ביצע עדיין אף מהלך סיום אחר, לאחר שהשחקן המנצח השתמש ב-Mercy היריב שלו משתקם ומקבל כמות קטנה של נקודות חיים.
הקריפט הוא מצב משחק שבו השחקן שולט בדמות של לוחם שמסייר באי העתיק של שאנג טסונג, באי השחקן יכול למצוא פריטים כגון הפטיש של שאו קאן, הצלצל של סקורפיון ועוד.
בקריפט יש תיבות אותן השחקן יכול לפתוח באמצעות מטבעות שאפשר להרוויח בקרבות נגד שחקנים או במגדלים.
בנוסף ניתן למצוא בקריפט רמזים לגורלן של דמויות אשר לא הופיעו במורטל קומבט 11 מסיבות לא ידועות.
לדוגמה ניתן למצוא את גופותיהם של ארמק, קנשי, ואת השלד של גורו על הכס שלו מתחת לאדמת האי.
עם זאת, אושר כי אירועי הקריפט אינם למעשה קאנוניים.
אך בכל זאת ניתן לראות בסיפור את גופתו של גורו על הכס שלו באי של שאנג טסונג מה שאומר שגורו אכן מת.
המגדלים הם מצב משחק שבו השחקן נלחם נגד יריב ממוחשב.
הסוג השני של המגדלים שקיימים במשחק הם מגדלי הזמן.
במצב המשחק הזה קיימים כמה איים שעליהם יש מספר שמגדלים כאשר בכל מגדל יש מספר מסוים של אויבים אותם השחקן צריך להביס עם הדמות שבחר כדי להשיג סקינים חדשים, ציוד ומהלכי סיום חדשים.
במצב המשחק הזה כל אי מתחלף לאחר מספר מסיום של שעות שנע בין שעה אחת ל-48 שעות.
ב-Story Mode (מצב סיפור) הוא מצב המשחק שמכיל את סיפור המשחק, הסיפור שבא עם המשחק הבסיסי והסיפור של חבילת ההרחבה Aftermath מכילים בתוכם Cutscene וקרבות נגד יריבים ממוחשבים.
במצב המשחק הזה בכל חלק השחקן צריך לשחק בדמות הספציפית שהחלק שאליו הגיע מתמקד בה.
כל חלק מתמקד בדמות אחרת בסיפור אולם ישנם מספר חלקים בסיפור שמתמקדים בשתי דמויות שונות, לדוגמה החלק הרביעי שמתמקד בהאנזו הסאשי (סקורפיון) ובסאב זירו.
בכל חלק מהסוג הזה השחקן צריך לבחור בכל קרב באיזו אחת מהדמויות הוא רוצה לשחק.
השחקן חייב להצליח לנצח בקרבות כדי לצפות בסצנות שבאות אחריהם.
הסיפור מתחיל בקדימון שמשחזר את סצנת הסיום של המשחק הקודם בסדרה, שבה אל הרעם ריידן שמושפע לרעה מכוחו האפל של הקמע של שינוק שגורם לו להיות אכזרי, מענה את שינוק שהובס על ידי קאסי קייג' בסוף המשחק הקודם בסדרה, מורטל קומבט X .
בהמשך הסצנה ריידן עורף את ראשו של שינוק, שנשאר בחיים משום שהוא אל בכיר ובן אלמוות ולכן אפילו ריידן לא יכול להרוג אותו.
לאחר מכן מתחיל השלב הראשון של הסיפור שבו קאסי קייג' מועלת בדרגה מכיוון שהביסה את שינוק.
למקום מגיע ריידן אשר מתכנן פלישה של הכוחות המיוחדים בהנהגת סוניה בלייד ובתה קאסי קייג' אל ממלכת העולם התחתון שנמצאת בשאול, שבה שולטים ליו קאנג וקיטאנה שהפכו לאל-מתים מרושעים במשחק הקודם לאחר שקואן צ'י השיב אותם לחיים יחד עם ג'ייד , קונג לאו ולוחמים נוספים.
ריידן פותח שער לממלכת העולם התחתון ומשתמש בקמע של שינוק כדי להילחם בצבא של ממלכת העולם התחתון אך זאת רק הסחת הדעת שנועדה להקל על המטרה האמיתית של הפלישה: השמדת הטירה של ליו קאנג וקיטאנה שבה נמצא מקור הכוח והחיים של ממלכת העולם התחתון.
הכוחות המיוחדים פולשים לטירה אבל ליו קאנג מבחין בכוחות המיוחדים ונלחם בהם לצד האל-מתים הנוספים ששהו בטירה, קאבאל , ג'ייד, וקיטאנה.
סוניה והחיילים שלה מיקמו פצצות על עמודי התמיכה של הטירה.
לאחר מכן העמודים מתפוצצים וההתפוצצות גורמת לכך שהם קורסים ובעקבות הקריסה שלהם התקרה של הטירה קורסת גם כן וסוניה נלכדת בהריסות, אולם היא אומרת לשאר הלוחמים לעזוב אותה ולהשלים את המשימה.
לאחר מכן סוניה נהרגת כתוצאה מקריסת התקרה ושאר הלוחמים של ממלכת הארץ, ריידן, והכוחות המיוחדים עוזבים את הטירה לאחר שהיא נהרסה.
לאחר שנטשו את המקום קרוניקה, שומרת הזמן, מגיעה לחורבות הטירה ומשיבה אותן על תילן בעזרת כוחותיה.
בשלב השני, קוטאל קאהן, שליט העולם החיצון עומד להוציא להורג בקולוסיאום שלו את קולקטור, שנשאר נאמן לשאו קאהן .
גרסאות העבר השתגרו לשני מקומות שונים: גרסאות העבר של ג'אקס, סוניה וג'וני קייג' מופיעות בבסיס הכוחות המיוחדים ובקולוסיאום של קוטאל מופיעה גרסת העבר של ריידן יחד עם גרסאות העבר של ליו קאנג, קיטאנה, ג'ייד וקונג לאו.
בצד השני של הקולוסיאום מופיעים שאו קאהן, באראקה, סקרלט , ארון בלאק וקיינו.
כשהם מופיעים בקולוסיאום פורץ קרב בין תומכיו של קוטאל קאהן לתומכיו של שאו קאהן, שבסופו קוטאל קאהן מביס את שאו קאהן בדו-קרב ושער חול נפתח על ידי קרוניקה וממנו יוצאת ד'בורה ומחלצת מהקולוסיאום את שאו קאהן ונאמניו.
בשלב השלישי גרסאות העבר של ליו קאנג וקונג לאו יוצאות להגן על הג'ינסיי ובדרכם הם מגלים שכל נזירי השאולין מתים.
הם נאלצים להילחם בסקורפיון הרע מן העבר וגרסה האל-מתית של ג'ייד ולאחר שהם מביסים אותם הם מגיעים אל הג'ינסיי, אך הכפילים האל-מתים שלהם הגיעו לשם לפניהם וכשהם פוגשים אותם הכפילים מספרים להם שריידן אחראי בעקיפין למותם.
ליו קאנג וקונג לאו מהעבר מביסים את הכפילים שלהם ולאחר מכן מגיעים אל הג'ינסיי ונלחמים שם בטיטאן גֶ'ראס (Geras), שנוצר על ידי קרוניקה.
הם מגלים שאי אפשר להביס את ג'ראס שכן כל פעם שהוא מת הוא קם לתחייה עוצמתי יותר ולאחר שקונג לאו עורף את ראשו הראש חוזר במהרה למקום.
ג'ראס מקפיא אותם עם כוחות הזמן שלו והולך עם הג'ינסיי.
בשלב הרביעי ריידן בממלכת הארץ מגלה שסקטור הושב על ידי קרוניקה והוא מפעיל שוב את מפעל הסייבר לין קווי.
הם שולחים את סאב זירו והאנזו הסאשי לחבל במפעל הלין קווי.
השניים מגיעם למפעל ונלחמים בסיירקס ובפרוסט שהפכה לסייבורגית לין קווי בעצמה.
לאחר שסיירקס מובס הם מתחילים לתכנת אותו כך שחירותו תשוב אליו אך לפתע נוב סאיבוט מופיע ומתעמת איתם, לאחר שהם מביסים אותו סיירקס חופשי והזיכרון שלו חוזר אליו, סקטור מגיע ונלחם בהם אך מובס.
סיירקס מכבה דרכו את המפעל ואת שאר הלין קווי ובכך מקריב גם את עצמו.
אך קיינו מתקן את סקטור ואת הלין קווי שכבר נוצרו.
בשלב החמישי ג'ייד וקוטאל קאהן יוצאים למחנה המלחמה של שאו קאהן ושבט הטרקטנים, השבט של באראקה.
לאחר שנפתח קרב ביניהם ובין הטרקטנים קוטאל קאהן וחייליו מנצחים וקוטאל מצווה להוציא את הטרקטנים להורג אך ג'ייד מתנגדת ונלחמת בו.
לאחר שהיא מביסה אותו, את שאו קאהן ובאראקה מגיעים ג'ייד, קוטאל וחייליו נלכדים על ידי שאו קאהן ומובלים לכיוון הקולוסיאום.
בשלב השישי סקטור, קיינו וחיילי הסייבר לין קווי תוקפים את הבסיס של הכוחות המיוחדים ולבסוף סוניה וג'וני קייג' מהעבר נחטפים על ידי קיינו.
בשלב השביעי קיטאנה מהעבר כורתת ברית עם שיווה, מלכת השוקאנים, שאם קיטאנה תצליח לשכנע את באראקה להצטרף אליהן, שיווה והשוקאנים יצטרפו אליהם למלחמה בשאו קאהן.
קיטאנה, קונג לאו וליו קאנג הולכים אל מחנה המלחמה של שאו קאהן ומצליחים לשחרר את ג'ייד.
קיטאנה מסכמת עם באראקה שאמנם קוטאל יישאר הקיסר אך הוא יהיה שותף אשר שווה לקיסר בעמדתו.
באראקה מסכים וקיטאנה מובילה לצד באראקה, ליו קאנג, קונג לאו, ג'ייד ושיבה את השוקאנים והטרקטנים למתקפה על הקולוסיאום שבו שאו קאהן בדיוק עומד להוציא להורג את קוטאל.
השוקאנים והטרקטנים מסתערים וג'ייד משחררת את קוטאל.
במהלך הקרב שאו קאהן מטיל מום בגבו של קוטאל קאהן שכתוצאה ממנו קוטל הופך לנכה, אך קיטאנה מגיעה ומביסה את שאו קאהן.
קוטאל מכריז על קיטאנה כקיטאנה קאהן, הקיסרית החדשה של ממלכת העולם החיצון.
בשלב השמיני ג'וני וסוניה לכודים במועדון הדרקון השחור וקיינו מהעבר וקיינו מההווה מכריחים אותם להילחם זה בזה.
ג'וני אומר לסוניה להכות אותו באמת אחרת קיינו יהרוג את שניהם.
למקום מגיעים קאסי קייג' והכוחות המיוחדים ומחלצים את סוניה וג'וני.
גראס מגיע ונלחם בסוניה אך קאסי מפוצצת אותו והם בורחים לפניי שהוא מספיק להחלים.
במהלך הקרב קיינו נורה בראש על ידי סוניה ונהרג.
בשלב התשיעי ג'אקס מההווה מגויס על ידי קרוניקה שמבטיחה לו שבעידן החדש שלה, בתו ג'קי לא תיאלץ להילחם ולסכן את חייה.
בינתיים ג'אקס מהעבר וג'קי יצאו אל האי של שאנג טסונג כדי למצוא את הכתר של קרוניקה אשר רק איתו היא תוכל ליצור עידן חדש.
באי הם נתקלים בקאבאל וג'ייד מההווה ובנוב סאיבוט.
הם מביסים את לוחמיה של קרוניקה בזה אחר זה ומשיגים את הכתר.
אך כשהם עומדים לעזוב את האי, סטריון, בתה של קרוניקה ואלה בכירה, מגיעה יחד עם ג'אקס מההווה.
סטריון מאיימת על ג'אקס שאם הוא לא יתן לה את הכתר היא תהרוג את ג'קי, וג'אקס מעביר את הכתר לסטריון שנעלמת משם יחד עם ג'אקס מההווה.
בשלב העשירי האנזו הסאשי יוצא אל ממלכת העולם התחתון כדי לשכנע את קארון להביא לריידן את הצי שלו, שהוא הצי היחיד שיכול לעבור בים הדם ולהגיע למצודה של קרוניקה.
אך כשהאנזו מגיע לבקתה של קארון הוא מוצא את ד'בורה שמענה את קארון ולכן הוא ונלחם בד'בורה.
אך לאחר שהאנזו מנצח, סקורפיון מהעבר מגיע לפני שהאנזו מספיק להרוג את דבורה.
האנזו נלחם בעצמו מן העבר ומנצח.
הוא מספר לסקורפיון שהוא בנה מחדש את השיראי ריו ונקם את מותם של בנו ואשתו בכך שהרג את קואן צ'י.
אך לפתע ד'בורה דוקרת את האנזו עם להב מורעל ובורחת.
האנזו הגוסס אומר לסקורפיון להביא את קארון והצי שלו לריידן ושהדבר שהופך את השיראי ריו החדשים ללוחמים הוא הלב שלהם ולא הדם שלהם.
סקורפיון הולך לממלכת הארץ ומגלה שהשיראי ריו אכן הושבו אך ריידן לא סומך על סקורפיון ומענה אותו בעזרת הקמע של שינוק ובכך ריידן מתחיל להיות מושחת, ליו קאנג אומר לריידן שעליהם לשקול את זה שסקורפיון אומר את האמת אך ריידן לא מקשיב וליו קאנג מתחיל להילחם בו.
באותו רגע ריידן רואה בראשו עשרות פעמים בכל מיני יקומים מקבילים בהם בסופו של דבר קרוניקה מביאה לזה שריידן וליו קאנג ילחמו זה בזה.
ריידן מפסיק להילחם בליו קאנג ולפתע קרוניקה מופיעה שם.
היא מסבירה לריידן שהיא הייתה בכל ציר זמן אחר ובכולם ריידן וליו קאנג נלחמים לבסוף.
היא נעלמת וחוטפת את ליו קאנג.
בשלב ה-11 הצי של קארון מפליג ועליו נמצאים: הכוחות המיוחדים ואיתם קאסי קייג', ג'קי וג'אקס מהעבר, נזירי השאולין ואיתם קונג לאו, קיטאנה קאהן ובאראקה עם צבאות השוקאנים והטרקטנים ובנוסף סקורפיון, סאב זירו וריידן.
הספינה של קרוניקה נתקלת בצי של קארון.
פרוסט, ג'אקס מההווה והסייבר לין קווי נלחמים בצבאות של ריידן.
ריידן מספר לג'אקס שקרוניקה היא אמו של שינוק ושבעידן החדש שלה הוא מתוכנן לשלוט בממלכת הארץ ולכן ג'אקס מצטרף לריידן.
לאחר מכן ריידן מביס את ג'ראס ומפיל אותו לים הדם שאין לו תחתית ולכן ג'ראס יטבע לנצח.
פרוסט נלחמת בריידן אך כאשר היא מובסת כל שאר הלין קווי מפסיקים לעבוד.
בינתיים הכפיל האל מת של ליו קאנג שאב את הנשמה של ליו קאנג מהעבר ויצא להילחם בריידן בזמן שליו קאנג הטוב נשאר גוסס במצודה של קרוניקה.
ריידן מביס את ליו קאנג ומבין שהדרך היחידה להציל את ליו קאנג ולמנוע את הקרב ביניהם היא לוותר על כוחותיו ולהעביר אותם לליו קאנג.
לכן ריידן מסיר את הקללה שקואן צ'י הטיל על ליו קאנג ומשתלב עם ליו קאנג הטוב.
כעת כשליו קאנג הוא בן אלמוות ואל חוקי הזמן פועלים עליו כמו שפעלו על ריידן ולכן יש רק ליו קאנג אחד ובתוך ראשו יש את הזיכרונות של הגרסה האל-מתית של ליו קאנג בנוסף לאלו שלו כך שליו קאנג יודע כיצד לפלוש למצודה של קרוניקה.
בשלב ה-12 ליו קאנג אל האש יוצא להילחם בקרוניקה.
קרוניקה שואבת את נשמתה של סטריון ומחזירה את הצבאות שבאו עם ליו קאנג אחורה בזמן, דבר זה משפיע על כולם מלבדו בגלל היותו בן אלמוות ואל.
ליו קאנג נלחם בקרוניקה ומביס אותה.
לאחר שקרוניקה מושמדת ריידן בן התמותה הופך ליועץ של ליו קאנג מכיוון שכעת ליו קאנג הוא לא רק אל הוא גם שומר הזמן החדש.
לאחר שקרוניקה מושמדת ליו קאנג מתחיל לעצב את העידן החדש אך לפתע שער נפתח וממנו יוצאים פוג'ין, נייטוולף ושאנג טסונג.
שאנג טסונג מזהיר את ליו קאנג מכיוון שאם ינסה לאתחל את ציר הזמן בלי הכתר של קרוניקה שהושמד במהלך הקרב בינה לבין ליו קאנג, צירי הזמן עלולים לקרוס.
ליו קאנג וריידן לא סומכים על שאנג טסונג אך הם כן סומכים על פוג'ין ונייטוולף.
לכן הם שולחים את השלושה להשיג את הכתר לפני שסטריון משיגה אותו.
בשלב 13 השלושה הם נלחמים עם קולקטור וג'ראס מגלה שהם חזרו לעבר ומדווח על כך לקרוניקה.
בסוף השלב נייטוולף מביס את הכפילה האל-מתית של סינדל והשלושה מתכננים להשיבה לחיים על מנת שתהיה בת בריתם.
בשלב 14 השלושה הולכים למלכה שיווה שבעבר הייתה השומרת של סינדל.
יחד הם הולכים עם שיבה לחדר הנשמות על מנת להשיב את סינדל לחיים.
בחדר הנשמות ג'ייד ריפאה את קוטאל.
קוטאל לא סומך על שאנג טסונג ונלחם בשיווה אך מובס.
הם מתחילים להשיב את סינדל אך למקום מגיעה קיטאנה קאהן ונלחמת בשיווה.
שיווה מעכבת את קיטאנה עד שסינדל מושבת לחיים חופשייה מכל כישוף.
קיטאנה מתאחדת עם אימה וסינדל יוצאת יחד עם שאנג טסונג, נייטוולף ופוג'ין אל האי של שאנג טסונג.
בשלב 15 החבורה מגיעה לאי רגע לפניי ג'קי וג'אקס מהעבר.
פוג'ין פוגש את ג'אקס מההווה ומשכנע אותו להצטרף לצד שלהם.
בינתיים סינדל מביסה את סטריון וג'קי וג'אקס מהעבר מגיעים.
ג'אקס מצטרף לכוחות המיוחדים שוב ואיתו הולך נייטוולף וסינדל הולכת אל ממלכת העולם החיצון לתמוך בביתה.
פוג'ין אשר אוחז בכתר הלך יחד עם שאנג טסונג אל מקדש השיראי ריו בדיוק באותו רגע שסקורפיון מגיע לשם.
ריידן מאמין ששאנג טסונג הטיל כישוף על אחיו פוג'ין ונלחם בשניים.
אך אז קרוניקה מגיעה ומנסה לחטוף את ליו קאנג ולקחת את הכתר.
אך היא כמעט נהרגת על ידי פוג'ין שמשתמש בכתר.
לאחר שהיא בורחת פוג'ין מספר לריידן כיצד הם יביסו את קרוניקה.
בשלב 16 סינדל משחררת את שאו קאהן והורגת את שיווה.
היא משקרת לשוקאנים שקיטאנה הרגה את שיווה וזוכה בנאמנות שלהם.
לאחר שהיא מרפאת את שאו קאהן בחדר הנשמות ג'ראס מגיע כי קרוניקה צריכה את שאו קאהן אך שאו קאהן זועם על כך שקרוניקה לא עזרה לו לאחר שקיטאנה הביסה אותו ומבטל את הברית.
ג'ראס נלחם נגדו ומפסיד, ושאו קאהן מוחץ את הגולגולת של ג'ראס עם הפטיש שלו.
לאחר מכן צבאות השוקאנים בהנהגת שאו קאהן בוגדים בכוחות המיוחדים והורגים אותם מלבד את קאסי, ג'וני מהעבר וסוניה מהעבר אשר אותם הם משעבדים.
לאחר מכן הם מסתערים על החלק בצי בו קיטאנה קאהן, ליו קאנג, קונג לאו, ג'ייד, קוטאל והטרקטנים.
מסתבר ששאו קאהן מעולם לא כישף את סינדל אלא שהיא רצחה את ג'ראד, אביה של קיטאנה בשביל להוכיח את אהבתה ונאמנותה לשאו קאהן.
קונג לאו מובס ומושלך אל הים ושאו קאהן עורף את ראשו של קוטאל.
קיטאנה וליו קאנג נשארים בחיים רק כדי ששאו קאהן יראה לטרקטנים כמה חלשים הם ושעליהם להיות נאמנים אליו.
בשלב 17 הצבאות של ריידן מסתערים על המצודה של קרוניקה וריידן נלחם בכפיל של ליו קאנג.
אך באמצע הקרב העצם יוצאת מרגלו של ליו קאנג מכיוון ששאו קאהן מוחץ את רגלו של ליו קאנג מהעבר.
ריידן מבין ששאו קאהן הביס את קיטאנה וליו קאנג.
בינתיים שאנג טסונג מתחזה לריידן ומבקש מפוג'ין להשתמש בכתר.
פוג'ין מאמין לתרמית ושאנג טסונג אשר לובש את הכתר מביס את ריידן, פוג'ין ונייטוולף ושואב את נשמותיהם.
שאו קאהן וכוחותיו מגיעים וסינדל, שאנג טסונג ושאו קאהן נכנסים למצודה של קרוניקה, אך לפתע שאנג טסונג בוגד בשאו קאהן וסינדל ושואב את הנשמות שלהם.
קרוניקה נלחמת בשאנג טסונג ומובסת.
הוא שואב את נשמתה אך לפתע ליו קאנג אל האש מופיע במצודה.
מסתבר שהכול היה חלק מהתוכנית של ליו קאנג אל האש מלכתחילה, שכן הוא ידע שרק שאנג טסונג יכול להביס את קרוניקה.
בהמשך נערך קרב בין אל האש ליו קאנג לשאנג טסונג והשחקן מקבל את האפשרות לבחור לשחק באחד מהם.
כאשר הוא מצליח להביס את הדמות השנייה הסיפור עובר ממצב הקרב לאחת משתי סצנות הסיום של המשחק שבהן השחקן רואה מה קורה אם הדמות שבחר (שאנג טסונג או אל האש ליו קאנג) מנצחת בקרב ומהן ההשלכות של ניצחון זה על היקום הבדיוני של מורטל קומבט.
סגל הדמויות במשחק מכיל כ-37 דמויות שונות.
מתוך הדמויות שקיימות במשחק 25 הן דמויות שמגיעות עם גרסת הבסיס (2 מתוכן נעולות וצריך לפתוח אותן) ו-12 דמויות הן דמויות DLC (דמויות שצריך לרכוש בנפרד מהמשחק הבסיסי; 5 מתוכן הן דמויות "אורחות" שאינן שייכות לזיכיון מורטל קומבט).
שני שחקנים מהעבר, קארי הירויוקי טגווה שגילם את שנג טסונג בסרט הראשון וריצ'רד אפקאר שדיבב את הג'וקר במשחק הקרוסאובר חזרו לדבב אותם.
ציטוטים של שנג טסונג מהסרט הראשון מופיעים כאן- "נשמתך שייכת לי" ו"התנצלותיי הכנות" הציני.
+דמויות שמגיעות עם משחק הבסיס Kombat Pack 1 Aftermath'' Kombat Pack 2הג'וקר
במשחק זה בשונה מהקודמים לא ניתן לעצב כל דמות, לשנות לה את הביגוד ואת הציוד שלה.
על מנת לפתוח פריטים כאלו צריך לפתוח תיבות בקריפט או להשלים מגדלים.
בנוסף יש סקינים וציוד אותם ניתן להשיג רק מליגת הלחימה (kombat league), מצב משחק תחרותי שבו קיימות 9 ליגות שונות.
הליגה מתקימת אחת לחודש ובה שחקנים מכל העולם מתחרים על מנת לקבל נקודות.
כל ליגה דורשת מספר מסוים של נקודות אותן השחקן יכול להשיג על ידי ניצחון בסדרת משחקים נגד שחקן אחר.
השחקן הראשון שמנצח בשני משחקים מנצח בסט ומקבל נקודות.
בגרסת ה-Ultimate של המשחק ניתן לבחור סקינים מהסרט הראשון לסוניה, ג'וני קייג', ריידן ושאנג טסונג.
הם גם מדובבים על ידי השחקנים המקוריים מהסרט.
שנה פרס קטגוריה תוצאה מקור 2019פרס ג'ויסטיק הזהב המשחק עם הסיפור הטוב ביותר המשחק עם המולטיפלייר הטוב ביותר The Game Awards 2019 משחק הלחימה הטוב ביותר Steam Awards 2019 המשחק הטוב ביותר בו אתה גרוע 2020 טקס פרסי D.I.C.E.
השנתיים ה-23 הישג יוצא מן הכלל בהלחנת מוזיקה מקורית הישג יוצא מן הכלל בעיצוב שמע משחק הלחימה של השנה פרסי SXSW Gaming האנימציה המצטיינת מצטיין המולטיפלייר מצטיין האפקטים המיוחדים The Game Awards 2020 משחק הלחימה הטוב ביותר
מורטן מולר (בנורווגית: Morten Müller; 29 בפברואר 1828 – 10 בפברואר 1911) היה צייר נוף נורווגי בבית הספר דיסלדורף.
מורטן מולר היה בנו של סוהר במשטרה באותו שם, שאפשר לו להתאמן על פי כישרונו.
הוא התחיל לימודים ראשונים אצל לארס הנסן בטרונדהיים.
בשנת 1847 נסע לדיסלדורף ללמוד אמנות, תחילה היה תלמידו הפרטי של אדולף טידמן והנס גודה, לימים סטודנט של האקדמיה המקומית לאמנות בהנהלת יוהאן וילהלם שירמר ורודולף ויגמן.
הוא הושפע מאוד מאוגוסט קפלן והאחים אטנבאך.
בשנת 1848, עקב המהפכה, חזרו כל הנורווגים מדיסלדורף לנורווגיה.
בין השנים 1850 עד 1851 התגורר זמנית בסטוקהולם.
ושם פגש את מרקוס לארסון, איתו צייר יחד תמונות.
בשנים 1850 עד 1866 התגורר שוב בדיסלדורף, שם הרגישו הציירים הנורווגים קרובים יותר לאמנות העכשווית מאשר במולדתם.
רק בקיץ נסע חזרה לביתו.
מולר התחתן ב-27 בספטמבר 1857. בשנת 1863 הוא הכיר את הסופר הנורווגי ביירנסטרנה ביורנסון בדיסלדורף.
כתוצאה ממלחמת גרמניה עבר מולר חזרה לכריסטיאניה בשנת 1866.
לאחר מותו של יוהאן פרדריק אקרסברג, הוא השתלט על בית הספר לציור בכריסטיאניה, שנוסד בשנת 1859, אך נאלץ לעזוב לאחר סכסוך עם הצייר קנוד ברגסליאן, שהיה פעיל גם שם בשנת 1873.
לאחר מכן עבר בפעם השלישית לדיסלדורף, שם שהה.
משנת 1894 ועד מותו בשנת 1911 והיה חבר בעמותת האמנים דיסלדורף מלקסטן.
ציירי הנוף לודביג מונטה ופרדיק בורגן (1852–1907) היו תלמידיו.
מולר צייר את הנוף הנורווגי על כל גווניו, פיורדים, אגמים, מפלים, יערות וחופים.
סגנונו התאים למסגרת בית הספר בדיסלדורף, במיוחד לקו שיואהן שירמר העביר את שיעור ציור נוף בשנת 1850.
המפורסמים ביותר מבין ציוריו הם תיאורי יערות אורן, בהם בדרך כלל מציצים אגמים קטנים או נוף של פיורד.
מוטיב נפוץ נוסף של מולר היה תצפית מוגבהת, בדומה למודל ציור הנוף ההולנדי של המאה ה-17. אולם מולר העביר זאת לנוף הנורדי ההררי שאת מאפייניו ביקש לשמר.
הוא גם הבדיל את עצמו ממוריו על ידי עבודות המכחול הגסות שלו.
הנופים המורכבים מראים תמיד אנשים או עקבות של אנשים.
בנוסף, מילר צייר גם בחוץ באוויר הפתוח בפורמט קטן, עליו חתם.
לאחר 1880 אופנת הנוף האידיאלי נעשתה מיושנת ומולר נאלץ לקבל ביקורת מצד הצעירים, כגון כריסטיאן קרוהג.
נופי האורן כבר לא היו מבוקשים, וכמו רוב הציירים הנורווגים של אותה תקופה, הוא החל לצייר נופי פיורדים לתיירים.
תמונותיו נעשו קלילות ואווריריות יותר.
בשנת 1874 הוא הפך לחבר באקדמיה של סטוקהולם, צייר החצר 1875.
ציוריו הוצגו על ידי אגודות האמנות כריסטיאניה, ברגן וטרונדהיים, ונקנו על ידי המלך השוודי ועל ידי פרידריך וילהלם הרביעי.
מורטימר לדינגטון מנפס , היה צייר בריטי יליד אוסטרליה, סופר, יוצר דפוס ומאייר.
מנפס נולד בפורט אדלייד שבדרום אוסטרליה, בנו השני של יזם נדל"ן ג'יימס מנפס אשר עם אשתו אן, לבית סמית', הגיע לדרום אוסטרליה מלונדון בדצמבר 1839. אף שאיבד רכוש רב בשריפה גדולה של 1857, ג'יימס מנפס שגשג, ובנה חנויות ובתי מגורים בפורט אדלייד.
ג'יימס פרש מעסקיו בשנת 1866 וחזר לאנגליה עם אשתו, בניו מורטימר וג'יימס הנרי ושתי בנותיו, והתיישב בצ'לסי.
מורטימר למד במכון החינוכי אדלייד של ג'ון ל.
יאנג, השתתף בשיעורים בבית הספר לעיצוב של אדלייד, ועשה עבודות מצוינות, אך הכשרתו האמנותית הרשמית החלה בבית הספר לאמנות בלונדון בשנת 1878 לאחר שמשפחתו חזרה לאנגליה בשנת 1875. מנפס הציג לראשונה באקדמיה המלכותית בשנת 1880, ובמהלך 20 השנים שלאחר מכן, 35 מציוריו ותחריטים שלו הוצגו באקדמיה.
אביו, בסוף חייו, פיתח גם תשוקה לציור.
מנפס יצא לסיור רישומים בבריטני בשנת 1880, במהלכו פגש את ג'יימס מקניל ויסלר.
הוא הפך לתלמידו של ויסלר, ובשלב מסוים חלק איתו דירה בלונדון.
הוא למד חריטה אצל ויסלר, שהשפעתו בשילוב השפעת העיצוב היפני, ניכרת בעבודתו המאוחרת.
מנפס הפך לדמות מרכזית בתחיית התחריט, והפיק יותר משבע מאות תחריטים, אותם הדפיס בדרך כלל בעצמו.
כבר בשנת 1880, מבחר של עשרה דיוקנאותיו, שנתרמו למוזיאון הבריטי על ידי צ'ארלס א.
ביקור ביפן בשנת 1887 הוביל לתערוכתו הראשונה בגלריית דאודסוול בלונדון.
מנפס עבר לכיכר סלואן, בשנת 1888 ועיטר את הבית בסגנון יפני.
ויסלר ומנפס הסתכסכו בשנת 1888 על עיצוב הפנים של הבית, שלדעת ויסלר היה העתקה של רעיונותיו שלו.
הבית נמכר בשנת 1900, ומנפס עבר לקנט.
בשנת 1900, לאחר פרוץ מלחמת הבורים, נשלח מנפס לדרום אפריקה כאמן מלחמה של המגזין המאויר השבועי לאחר סיום המלחמה בשנת 1902 הוא טייל רבות, ביקר בבורמה, מצרים, צרפת, הודו, איטליה, יפן, קשמיר, מקסיקו, מרוקו וספרד.
רבים מאיוריו פורסמו בספרי טיולים של חברת A & C Black.
בספרו על דלהי היה תיעוד מאויר של הכתרת המלך אדוארד השביעי בדלהי.
בשלושים השנים האחרונות לחייו פרש מנפס לאיריס קורט, שם ניהל את עסקיו, "חוות פירות מנפס".
הוא בנה ארבעים חממות גדולות בהן ניתן לגדל ציפורנים ושמונה קוטג'ים כדי להכיל את עובדי החווה.
הוא נפטר בפנגבורן בשנת 1938.
מנפס, הוריו ושלושה מאחיו עזבו לאנגליה בפברואר 1875, מעולם לא חזרו לאוסטרליה.
עם זאת חמש מאחיותיו של מנפס נותרו בדרום אוסטרליה.
ב-26 באפריל 1875 בלונדון, נישא מנפס לרוזה מרי גרוס האוסטרלית היא הייתה יתומה: אמה רוזטה מטילדה גרוס נפטרה בשנת 1866 ואביה ג'יימס גרוס, היה חבר עם ג'יימס מנפס.
נולדו להם בן ושתי בנות.
מנפס צייר בשמן ובצבעי מים, כמו כן היה יוצר דפוס פורה, שהפיק מעל 700 תחריטים במהלך הקריירה שלו, שזכו לשבחים רבים.
הוא פיתח צורה מיוחדת של תחריט צבעים והציג תחריטים צבעוניים בגלריית דאודסוול בלונדון בסוף שנת 1911 / תחילת 1912.
ספרו, 'הופעות מלחמה', שיצא לאור באפריל 1901 על ידי A.
Black, היה הספר הראשון שהעתיק נאמנות יצירות אמנות בצבע, על בסיס צבעי מים שנעשו על ידי מנפס בדרום אפריקה.
מנפס הקים הוצאת ספרים בלונדון ווטפורד כדי לייצר ספרים מאוירים צבעוניים.
בתחילת המאה העשרים, מנפס הדפיס גם את "סדרת הציורים הגדולים", שהיו העתקים של יצירות מאת מאסטרים כמו רמברנדט, ואן דייק ואחרים שהועתקו בהדפסה.
בשנת 1911 תרם מנפס 38 מעותקיו בשמן לממשלת אוסטרליה; עבודות אלה הפכו לאחר מכן לחלק מאוסף התמונות בספרייה הלאומית של אוסטרליה.
מורטימר דורמר לגט ( 19 באפריל 1821 – 6 בינואר 1896) היה עורך-דין, מנהל בית ספר, פרופסור וגנרל בצבא האיחוד בזמן מלחמת האזרחים האמריקאית.
לגט נולד ב-19 באפריל 1821 באית'קה, ניו יורק.
בגיל 15 עברה משפחתו למחוז גאוגה (geauga), אוהיו.
לאחר שעזר לאביו להקים חווה במדבר, למד לגט רפואה ולאחר מכן את משפטים.
בסופו של דבר הקים פרקטיקה פרטית באקרון, אוהיו.
כדי לעזור להשלים את הכנסותיו מהפרקטיקה המשפטית שלו, לימד לגט בבית ספר בוורן, אוהיו.
שם הוא עזר לבסס את היסודות של מה שאנו מכירים בימינו בשם "מערכת החינוך היסודי".
בשנת 1855 שימש בתפקיד פרופסור לנושא כתיבת "כתבי טענות" ופרקטיקה במכללת אוהיו למשפטים.
הוא כיהן בתפקיד עד 1858. בשנת 1858 התמנה למפקח על בתי ספר בזנסוויל, אוהיו.
עם פרץ מלחמת האזרחים האמריקנית, הצטרף לגט לצבא האיחוד, ושירת תחילה בצוותו של חברו האלוף ג'ורג' ב.
לגט עזר להקים את חיל הרגלים המתנדב ה-78 של אוהיו ומונה להיות קולונל ביחידה.
הוא הוביל את היחידה בכמה קרבות מלחמת האזרחים, ביניהם קרב פורט דונלסון, קרב שילה, ובמצור על קורינת'.
בשנת 1862 הועלה לדרגת בריגדיר גנרל ביחידת המתנדבים והשתתף בקמפיין ויקסבורג.
במהלך המערכה הוא נפצע ונאלץ להתפנות לצורך החלמה..
כשחזר קיבל פיקוד על הדיוויזיה השלישית של חיל ה-XVII במהלך המערכה באטלנטה ו"הצעדה אל הים" של גנרל ויליאם שרמן.
הוא הועלה לדרגת מייג'ור גנרל ביחידה בשנת 1864 וקיבל את הפיקוד בהמשך אותה שנה.
לאחר המלחמה חזר לגט לזנסוויל לזמן קצר והמשיך בקריירה משפטית.
גרנט מינה אותו לממונה על משרדהפטנטים של ארצות הברית בשנת 1871; לגט מילא את התפקיד עד 1881, אז התפטר, שב לאוהיו כדי לחדש את העיסוק הפרטי שלו.
בשנת 1884 הקים לגט חברה מצליחה שהפכה מאוחר יותר לחלק מחברת ג'נרל אלקטריק.
בנו של לגט, מורטימר מ.
לגט, נהרג בשנת 1873 במהלך טקס החניכה של אחוות "אלפא קאפה" באוניברסיטת קורנל.
בנו של לגט היה מכוסה עיניים והלך על פסי רכבת עם חניכים אחרים, הוא מעד ונפגע בראשו.
לגט הצעיר זכור כאדם הידוע הראשון שמת במהלך טקס חניכה לאחווה במכללה.
מורטימור דורמר לגט נפטר ב-6 בינואר 1896 בקליבלנד אוהיו, ונקבר בבית העלמין "לייק וויו" ( Lake View Cemetery).
לגט היה אח בלשכת -Amity מס' 5, של הבונים החופשים בזנסוויל, אוהיו.
מורטן היא עיירה בקנטון פריבור, שווייץ.
באזור העיירה נמצאים טירת מינכן-ווילר , טירת מורטן , טירת לוונברג ומוזיאון מורטן .
העיירה נמצאת כ-13 ק"מ מבירת הקנטון פריבור, פריבור, וכ-25 ק"מ מבירת שווייץ, ברן.
בנוסף, העיירה נמצאת ליד אגם מורטן .
העיירה נמצאת ליד הכבישים הלאומיים 1 ו-22. בנוסף, תחנת הרכבת מורטן נמצאת באזור העיירה.